বিএনপির সূত্রগুলো বলছে, খালেদা জিয়ার মামলার রায়ে নেতিবাচক কিছু হলে দলটি কোন পথে হাঁটবে, সে বিষয়ে দলের নীতিনির্ধারকরা এখনো কোনো সিদ্ধান্ত নেননি। এ বিষয়ে আলোচনার জন্য শনিবার রাতে দলের সর্বোচ্চ নীতিনির্ধারণী ফোরাম জাতীয় স্থায়ী কমিটির বৈঠক ডেকেছেন খালেদা জিয়া। ওই বৈঠকটিকে সর্বাধিক গুরুত্বপূর্ণ মনে করছেন দলটির সব পর্যায়ের নেতাকর্মীরা। মূলত বৈঠকের পরই সিদ্ধান্ত হবে কোন পথে হাঁটবে বিএনপি।